**ԱՎԱՆԴԱԿԱՆ ԲԺՇԿՈՒԹՅԱՆ ՀԱՄԱԼՍԱՐԱՆ**

**Գիտական խորհրդին կից Որակի ապահովման հանձնաժողովի տարեկան հաշվետվություն**

**2021-2022 ուստարի**

ԱԲՀ-ի գիտական խորհրդին կից գործող Որակի ապահովման հանձնաժողովը /ՈԱՀ/ հաշվետու տարում շարունակել է Ինստիտուցիոնալ հավատարմագրման փորձագիտական զեկույցի հիման վրա վերհանված թերությունների շտկման աշխատանքների համակարգումը:

Կազմակերպվել են հանդիպումներ ստորաբաժանումների ղեկավարների հետ, քննարկվել են 2020-2025 թթ. ռազմավարական զարգացման ծրագրի գնահատման առանցքային ցուցա­նիշների ապահովման վերաբերյալ աշխատանքները: Գնահատվել է 1 տարվա կտրվածքով, այսինքն՝ 2021-2022 ուստարվա համալսարանի գործունեությունը՝ ըստ ԳԱՑ-երի և համա­պատաս­խան հետևություններ են արվել:

ՈԱ և ԿԲ գծով պրոռեկտորի նախաձեռնությամբ կազմակերպվել է ՈԱՀ նիստ՝ 2012թ.-ից ԱԲՀ-ում գործող ՈւԽ կանոնադրության վերանայված տարբերակի քննարկման նպատակով: Նիստին մասնակցել է նաև ՈւԽ նախագահ Ա.Բաբասյանը:

ՈԱՀ-ն առաջարկել է ձևավորել աշխատանքային խումբ և վերանայել ԱԲՀ սովորողների շարժունության կարգը, քանի որ այն մշակվել է 2019թ.-ին ՀՀ կառավարության 2011թ.-ի բուհերում սովորողների ակադեմիական շարժունության կարգի հիման վրա, որտեղ սովորողների շարժունության պայմանները սահմանվել են բակալավրի և մագիստրոսի կրթական ծրագրերի համար, մինչդեռ ԱԲՀ-ն իրականացնում է անընդհատ և ինտեգրացված կրթական ծրագիր, բացի այդ, մեծ է ԱԲՀ-ում կրթությունը շարունակել ցանկացող, այլ բուհերից տեղափոխվող ուսանողների թիվը, որոնց առարկայական տարբերությունների հանձնման հետ կապված կան որոշ հարցեր, որոնք պետք է հստակեցվեն:

ԳԽ-ն նախորդ ուստարվա ավարտին ընդունել էր ՈԱՀ-ի առաջարկությունը հաջորդ ուսումնական տարում համալսարանում որակի ապահովման ներբուհական գործընթացների մշտադիտարկում և գնահատում իրականացնելու վերաբերյալ: Այս առումով 2021-22 ուստարում ԱԲՀ ռեկտորի հրամանի համաձայն ձևավորված հանձնաժողովն իրականացրել է համալսարանի 6 ամբիոնների 2019-2020, 2020-2021 ուստարվա և 2021-2022 ուստարվա 1-ին կիսամյակի գործունեության մշտադիտարկում: Ամբիոններին նախապես տրամադրվել էր ԱԲՀ գիտ­խորհրդի կողմից հաստատված «Ամբիոնի 3 տարվա գործունեության մշտա­դիտարկման ընթացակարգը», որի հիման վրա էլ ուսում­նասիրվել են ամբիոն­ների փաստաթղթերը և կատարած աշխատանքները:

Գիտական խորհրդին կից ՈԱՀ նախագահ՝ կ.գ.թ. Ն.Սարիբեկյան

ՈԱ առաջատար մասնագետ՝ Մ.Հովսեփյան